《冬夜有怀和天钧上人》
清代·秦蕙田

暮云归远树，夕阳在西岭。招提寂无人，徙倚息孤影。

空山响天籁，严霜袭衣冷。皓魄澹禅心，凉宵知漏永。

嗟余履屯难，壮志邈难骋。反侧听蛩吟，荧荧一镫静。

清飙山中来，助我发深省。起坐调鸣琴，幽怀徒耿耿。

作者简介：（1702—1764）江苏金匮人，字树峰，号味经。乾隆元年进士，授编修，累官礼部侍郎，工部、刑部尚书，两充会试正考官。治经深于《礼》，继徐乾学《读礼通考》作《五礼通考》。又有《周易象日笺》、《味经窝类稿》等。卒谥文恭。